Hanua haskakaĩkĩ Páscoatiã judeubu besikĩ pishanaibu ma kemaya Galiléia Iãnẽwã,
hawẽ kena betsa Tiberíades Iãnẽwã anu Jesus nũ hawẽ tsumabube pukeshũ hatu shushawakĩ Jesusũ hawẽ unãmati dami atimaska betsa betsapa wai uĩxĩshũ ana uĩkatsis iki maĩ bukĩ mirimabũ nuku txibaĩbũ mati mapebaĩ tsauwa nukube hãtxabaikĩ
yurabu itxapabũ txibãbiranabu uĩkĩ hawara akatsi unãbiakĩ Filipe unãti wakĩ Jesusũ yukakĩ:
—Nabũ hau pinũbũ,
hania nũ hatu misi bishũtirumẽ?
— aka
xinãma Filipẽ yuikĩ:
—Bestibu tibitũ hau misi eskarabe pinũbũ 200 dia nukũ daya peirã,
damaki— aka
haskai nĩkatã hawẽ tsuma betsa Andrẽ,
Simão Pedrõ betsã,
yuikĩ:
—Cinco misi inũ dois bakaixta huni bakẽ nuku inãtirukiaki.
Hakia hatibũ na misi eskarabes pikĩ hawa yani watirubumaki— aka
Jesusũ hatu yuikĩ:
—Ha basiki hau tsuabaunũbũ hatu yunukãwẽ— nuku wa nũ hatu yunua basi mamaki tsaui 5.000 hunibu tsauwabũ
ha huni bake anua Jesusũ misi bitã Deus kẽwãtã misi tũkepakekĩ nuku inã ha tsauwabu nũ hatu inãbaunaya habiaskari wakĩ ha baka bitã tekepakekĩ nuku inãriaya nũ hatu inã hati pikatsis ikĩ bitã
pikĩ hanushũ yani wai pepeaibũ Jesusũ hawẽ tsumabu nuku yunukĩ:
—Ha piti teshe waibu hau txakawayamanũbũ itxawabaũkãwẽ— nuku wa
itxawakĩ ha cinco misi pikĩ teshewabu 12 kuki nũ mata wakẽ
hawẽ unãmati dami Jesusũ hatu ashũshuwẽ taea uĩ yuinamei:
—Txanima Deusũ hãtxa yuishunika kayabiki,
haska Moisés yuinirã,
ha hunirã,
habiaki— ikubaũkĩ
barikis shanẽ ibu warinũ,
iwanã,
atxishũ iyupanãbu unãtã hatu pashkabaini ana hawẽri mati keyatapa mapebaini ha mesti hari pashashũ xinãyui kaya